# Adil Kaouch

### Wikipedia

Adil Kaouch (arab. ‏عادل كاؤوش‎, s. 1. tammikuuta 1979) on marokkolainen kestävyys-, maasto- ja keskimatkojen juoksija.

Kaouch aloitti kansainvälisen kilpauransa vuonna 1998, jolloin hän sijoittui maastojuoksun MM-kisoissa Marrakechissä nuorten sarjan kymmenenneksi sekä voitti nuorten maailmanmestaruuden 1 500 metrin juoksussa ajalla 3.42,43. Seuraavana vuonna hän oli Maebashin sisäratojen MM-kisoissa 1999 1 500 metrillä seitsemäs ajalla 3.38,48 ja Belfastin maastojuoksun MM-kisoissa lyhyellä matkalla yhdestoista, voitti Arabimaiden kisoissa 5 000 metrin juoksun sekä sijoittui yhdenneksitoista Sevillan ulkoratojen MM-kisoissa 1 500 metrillä. Sydneyn olympialaisissa 2000 hän karsiutui 1 500 metrin alkuerissä. 2001 hän juoksi Lissabonin sisäratojen MM-kisoissa viidenneksi, Oostenden maastojuoksun MM-kisoissa lyhyellä matkalla yhdenneksitoista ja Edmontonin ulkoratojen MM-kisoissa myös yhdenneksitoista.

Kaouch palasi arvokisoihin vuonna 2004, jolloin hän oli Brysselin maastojuoksun MM-kisoissa lyhyellä matkalla kymmenes. Ateenan olympialaisissa hän sijoittui 1 500 metrillä yhdeksänneksi ja IAAF:n yleisurheilufinaalissa kahdenneksitoista. Maastojuoksun MM-kisoissa 2005 hän oli lyhyellä matkalla yhdestoista. Samana vuonna Helsingin MM-kisoissa hän voitti MM-hopeaa 1 500 metrillä ajalla 3.38,00. 2006 hän avasi kautensa juoksemalla seitsemänneksi Moskovan sisäratojen MM-kisoissa 3 000 metrin juoksussa ajalla 7.48,01. Fukuokan maastojuoksun MM-kisoissa hän voitti pronssia MM-pronssia lyhyellä henkilökohtaisella matkalla sekä joukkuekilpailussa. Samana vuonna hän sijoittui toiseksi Afrikan-mestaruuskilpailuissa 1 500 metrillä sekä kahdenneksitoista IAAF:n yleisurheilufinaalissa.

## [muokkaa] Ennätykset

- 1 500 metrin juoksu: 3.31,10 (2006)
- Mailin juoksu: 3.51,62 (1999)
- 3 000 metrin juoksu: 7.39,52 (1999)

## [muokkaa] Lähteet

- Kaouchin profiili iaaf.orgissa

Haettu osoitteesta http://fi.wikipedia.org../../../a/d/i/Adil_Kaouch_ee13.html

Luokat: Marokkolaiset keskimatkojen juoksijat | Marokkolaiset kestävyysjuoksijat | Marokkolaiset maastojuoksijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English